**Матэрыялы падрыхтавала:**

**Намеснік загадчыка па асноўнай дзейнасці Швядко Т.У.**

*Сям я і дашкольная установа – два важных інстытута выхавання ў дзіцяці пачуцця любові да сваей малой Радзімы. І для якаснага выхавання неабходна аб яднаць намагання бацькоў і педагогаў. На сучаснам этапе дашкольнымі установамі выкарыстоўваюцца розныя формы ўзаемадзеяння з бацькамі. Мы жадаем прапанаваць вам вельмі эфектыўную, на наш погляд, форму - творчую гасцеўню.*

*«Творчая гасцеўня» гэта мадэль узаемадзеяння “бацька-дзіця-педагог”. У яе аснове ляжыць прынцып узаемадзеяння дзіцяці с бацькамі пры удзеле спецыялістаў.*

*“Кожны з нас, педагогаў і бацькоў, нясе сваю долю адказнасці за скарб, якому імя Дзяцінства”. Гэтыя словы А.П. Арнаутавай вызначаюць сэнс суместнай працы дашкольнай установы і сям і. Менавіта ад дарослых, іх сагласаваных дзеянняў залежыць поспех развіцця пачуцця павагі і любові да сваей малой Радзімы.*

**Творчая гасцеўня “Мая малая Радзіма - ПАРЭЧЧА”…**

*Рэкамендавана для старэйшай групы. Магчыма выкарыстанне у сярэдняй групе з улікам памяншення колькасці матэрылу.*

**Задачы:** Пашыраць веды дзяцей і дарослых пра месца, у якім яны жывуць -аграгарадок Парэчча.

Развіваць узаемадзеянне дзяцей, педагогаў і бацькоў.

Выхоўваць любоў да малой Радзімы.

**Абсталяванне**: мультымедыйная устаноўка, мальберты, размалеўкі будынкаў Парэчча, ноўтбук, рознакаляровыя алоўкі, фотаздымкі будынкаў Парэчча, карта Парэчча на ватмане, складанкі фотаздымка сучаснага будынка дзіцячага сада для кожнага дзіцяці (з рознай колькасцю частак), фішкі з фотаздымкамі Парэчча, касцюм віцэ-эканома.

**Падрыхтоўчая работа:** знаемства з работай сельскіх жыхароў, афармленне фотавыставы “Парэчча сучаснае і мінулае” і экскурсія на яе.

***Вядучая:*** *Якая шчырая сустрэча!*

*Дзень добры, вам сябры, з Парэчча!*

*Зямлі з гісторыяй адметнай*

*І па-сапраўднаму прыметнай.*

***Вядучая:***Сення мы сустрэліся, каб разам яшчэ бліжэй пазнаеміцца з нашым любым Парэччам. Парэчча ўпершыню ўпамінаецца ў пісьмовых друкаваных крыніцах у 1660 годзе як маёнтак Гродзенскага віцэ-эканома І. Недзялкоўскага. Можа, хто з вас ведае адкуль пашла яго назва?

*Адказы дзяцей.*

*Адказы дарослых.*

*(У памяшканне пад гук фанфараў уваходзіць віцэ-эканом І. Недзялкоўскі*)

***Віцэ-эканом І. Недзялкоўскі:***

*Дзень добры! Дазвольце прадставицца - віцэ-эканом Недзялкоўскі. Сення я буду дапамагаць вам бліжэй пазнаеміцца з гісторыяй месца, дзе вы жывеце, а раней стаяў мой маентак.*

*Сапраўды есць дзве версіі паходжання назвы Парэчча.*

Першая версія – назва ўзнікла ад геаграфічнага становішча. Паходжанне назвы Парэчча тлумачыцца як “мясцовасць ля ракі, уздоўж ракі, па рэках”. Вось і Парэчча раскінулася па рэчках, якія ў мінулым злучаліся ў адзіную водную сістэму. *Даўней азёры Зарубінецкае, Белае, Малочнае і Лот былі злучаны паміж сабою рэкамі Пыранкай, Раднічанкай, а таксама прыроднымі і штучнымі каналамі. Зараз ад рэк і каналаў засталіся наполову высахлыя ручайкі.*

Другую версію паходжання назвы Парэчча пачулі ад старажылаў. Яны лічаць, што яна з’явілася ў час будаўніцтва чыгункі Санкт-Пецярбург-Варшава. Дзялянкі, на якія лажыліся рэйкі, былі густа зарослыя кустамі дзікіх чырвоных парэчак. Адсюль і назва.

***Вядучая:***Сапраўды не толькі паходжанне назвы, аднак і ўся гісторыя Парэчча вельмі цікавая.

*Таму пацвержджанняў есць многа*

*І вось вам прыклады з былога.*

*Парэчча Вітаўт князь любіў,*

*Ен зубра біць да нас хадзіў.*

*Усе – просты люд і каралі,*

*У захапленні ад зямлі былі.*

*Яшчэ ўслаўляе зараз нас*

*Цара расійскага ўказ.*

*Вясці чыгунку ен згадаў,*

*Пабудавалі і вакзал.*




*На Беларусі першы ен,*

*Што служыць нам да нашых дзен.*

*Пачатак весцы даў вакзал –*

*Сяліцца стаў тут стар і мал.*

Дзецям прапануецца выбраць з малюнкаў розных вакзалаў, размешчаных на мальбертах, малюнак Парэцкага вакзала і размаляваць яго. Пакуль яны размалеўваюць, бацькі удзельнічаюць у віктарыне (за правільны адказ удзельнікі атрымліваюць фішкі).

Віктарына для дарослых:

* У якім годзе прайшоў першы цягнік па станцыі Парэчча? (27 снежня 1862 года).
* У якім напрамку рухаліся цягнікі праз станцыю Парэчча? (Санкт-Пецярбург - Варшава)
* Якую назву доўгі час насіла чыгуначная станцыя ў Парэччы? (Друскенікі)

***Віцэ-эканом І. Недзялкоўскі:*** А ці ведаеце вы, што чыгуначная дарога была пабудавана па загаду імператара. Кошт ручальніцтва склаў 85 мільёнаў рублёў серабром. Ходам работ кіравалі ў асноўным замежныя інжынеры.

Станцыя Парэчча адыгрывала вялікую ролю ў падрыхтоўцы паўстання 1863 года. Магчыма, што сам К.Каліноўскі не раз бываў тут.

На пачатку ХХ стагоддзя Парэчча ўяўляла сабой невялікую вёску, а у пачатку 30-х гадоў тут пражывала 1098 жыхароў, было 202 дамы. У гміне – 5028 чалавек. Нацыянальны склад насельніцтва даволі разнастайны. 728 палякаў, 450 літоўцаў, 400 беларусаў, 450 яўрэяў. У мястэчку каля вакзала знаходзілася гмінная ўправа, участак паліцыі з пяццю паліцэйскімі і трыма паліцэйскімі на станцыі.

Да канца 30-х гадоў у Парэччы было пабудавана многа новых дамоў, у якіх жылі гандляры, рамеснікі, рабочыя чыгункі. Да верасня 1939 года тут было каля трыццаці прыватных лавачак і магазінаў.

***Вядучая:*** На плошчы, каля станцыі Парэчча таксама працаваў рынак. У той час гэта было вельмі гаманлівае і вяселае месца, дзе, акрамя гандлю, гулялі ў розныя гульні. І мы зараз прапануем вам пагуляць з намі ў беларускую народную гульню.

**Што робіш?**

**Задача**: развіваць памяць, кемлівасць, увагу. Выпрацоўваць каардынацыю рухаў.

Aпicaннe гульні: дзеці выбіраюць гаспадыню i, стаўшы ў круг, рысуюць вакол сябе кружкі. Гаспадыня абыходзщь iгpaкoў, задае кожнаму работу, напрыклад пячы хлеб, варыць абед, пілаваць дровы, касіць сена i г. д. Дзеці пастукваюць палачкай па свайму кружку i ўвесь час гавораць, якую работу яны выконваюць. Даўшы кожнаму заданне, гаспадыня становіцца у сярэдзіне круга i гаворыць:

— А цяпер будзем усе забіваць цвікі!

    Праз некаторы час яна загадвае iм пілаваць, затым стругаць i г. д. Дзеці абавязаны выконваць усё, што за­гадвае гаспадыня. Даўшы некалькі заданняў, гаспадыня паказвае прутком на аднаго з irpaкoy i нечакана пытаецца: «Што poбiш?»

     Ігрок павінен адразу ж назваць работу, якую яму даручылі ў пачатку гульні, пасля чаго гаспадыня дае yciм новыя заданні. Калі irpoк памыліўся, ён павінен адгадаць загадку, якую яму загадваюць. Перамагае той, хто нi разу не памыліўся.

***Вядучая:*** *Вакзал, як помнік даўніны,*

*Нямая сведка той вайны,*

*Што апаліла Беларусь –*

*Страну, якою ганарусь.*

Віктарына для дарослых.

* Якія вуліцы ў Парэччы названы у гонар яго вызваліцеляў? (Гуляева, Палякова)
* Калі было вызвалена Парэчча? (13 ліпеня 1944 года).
* Колькі савецкіх воінаў пахавана у брацкай магіле? (170)

***Віцэ-эканом І. Недзялкоўскі:*** (*суправаджаецца мультымедыйнай прэзентацыяй для дзяцей)*

Не мінула Парэчча і першая сусветная вайна. Ад налётаў кайзераўскай авіяцыі быў пашкоджаны вакзал, вадакачка, лесазавод, былі ахвяры і сярод мірнага насельніцтва.

Першай вёскай Гродзенскага раёна, у якую прыйшло вызваленне, было Парэчча. Яно было вызвалена войскамі 3-га гвардзейскага Гродзенскага кавалерыйскага корпуса, якім камандаваў генерал-лейтэнант М.С.Аслікоўскі.

На вузлавой станцыі Парэчча было сканцэнтравана многа варожых сіл. Тут было сканцэнтравана 2 батальёны пяхоты з артылерыяй і мінамётамі. На чыгуначных шляхах стаялі гатовыя да адпраўкі эшалоны з гаручым, боепрыпасамі, танкамі, артылерыяй.

Танкісты ўварваліся з паўднёвага ўсходу, а з паўночнага ўсходу станцыю захапілі кавалерысты. Немцы зусім не чакалі з’яўлення савецкіх войск, многія з іх загаралі, купаліся ў возеры Малочным і аказаць належнага супраціўлення не змаглі. Парэчча было ачышчана ад праціўніка маланкавым ударам.

***Вядучая:*** А зараз мы запрашаем вас на віртуальную экскурсію па нашаму Парэччу.

*(тэкст вершу суправаджаецца дэманстрацыяй фотаздымкаў Парэчча)*

*Прайшлі гады. Сучасны мір.*

*Парэчча адмяніла стыль.*

*Пабудаваны санаторый,*

*Есць лагер і прафілакторый.*

*Лес, возера ў нас, як казка –*

*Адпачывайце, калі ласка!*

*Умовы для жыцця ўсе –*

*Тут магазіны і кафэ,*

*Есць дом культуры, выканкам,*

*Пункт міліцэйскі служыць вам.*

*А для здароўя чалавека –*

*Амбулаторя, аптэка.*

*Лясніцтва лес аберагаюць.*

*У пякарні торты выпякаюць.*

*Банк, пошта для паслуг працуюць,*

*Дамы ўсе новыя будуюць.*

А вы добра ведаеце свае Парэчча? Зараз мы гэта праверым.

* Заданне 1. Намалюй свой маршрут ад хаты да дзіцячага сада. (Кожнай пары удзельніаў (бацька і дзіця) даецца каляровы аловак, на мальберце размешчана карта Парэчча. Трэба нанесці рыскамі маршрут ад хаты да дашкольнага цэнтру).
* Заданне 2. Хто больш назаве вуліц Парэчча. (Спачатку дзеці, а потым дарослыя называюць вуліцы Парэчча, за кожную названую вуліцу атрымліваюць фішкі).
* Заданне 3. Гульня “Знайдзі будынак” (дзеці і дарослыя: з размешчаных на ма мальберце фотаздымкаў, дзеці выбіраюць названы будынак, а бацькі гавораць на якой вуліцы ен стаіць. Апошнімі называюцца касцел і царква).

***Вядучая:*** *Царква, касцел для тых, хто верыць,*

*Хто злому душу не даверыць.*

Віктарына для дарослых.

* А ці ведаеце вы як называюцца царква і касцел у Парэччы? (Царква Казанскай маці Божай, касцел Дзевы Марыі няспыннай дапамогі.)

***Віцэ-эканом І. Недзялкоўскі:***

У 1902-1905 гадах сяляне вёскі Парэчча хадатайнічалі аб пабудове каталіцкай капліцы.

Аднак неўзабаве вырашылі замест капліцы ўзводзіць філіяльны касцёл, які быў пабудаваны ў 1906 годзе ў цэнтры вёскі.

А такім, якім мы бачым касцёл сёння, ён стаў у 1914 годзе.



У 1901 годзе за сродкі прыхажан была пабудавана драўляная царква Казанскай Маці Божай, на месцы праваслаўнай царквы, якая згарэла ў 1843 годзе.



*(працяг віртуальнай экскурсіі)*

***Вядучая:*** *А для дзяцей есць школы, сад –*

*Цэнтр развіцця для дашкалят.*

*Тут вучаць марыць і любіць,*

*Сумленным і разумным быць.*

*Цудоўны, творчы каллектыў*

*Нямала талентаў адкрыў.*

*С тварылі ў цэнтры атмасферу –*

*Усе тут з густам, з толкам. Верым,*

*Гурткі, музей і спортпляцоўка*

*Малым патрэбны! Падрыхтоўка*

*Даецца добрая для школы.*

*Дашкольнікі ў нас гатовы*

*Азы навукі спасцігаць:*


*Лічыць, рашаць, чытаць, пісаць.*

*Дастойны ўзровень мы адзначым.*

*Камфорт і прыгажосць усе бачым.*

Вы ўсе добра ведаеце як выглядае будынак нашага дашкольнага цэнтра? Тады прапануем вам скласці яго фотаздымак.

(Дзеці з дапамогай бацькоў збіраюць складанку фотаздымка сучаснага будынка дзіцячага сада. Колькасць частак складанкі залежыць ад узросту дзяцей).

Тым часам бацькі адказваюць на пытанні:

* Год заснавання дашкольнай адукацыі ў Парэчча? (1960 г.)
* Колькі будынкаў змяніў дзіцячы сад у Парэччы? (3)
* У якім годзе быў пабудаваны сучасны дзіцячы сад? (У 1990 годзе.)
* У якім годзе дзіцячы сад стаў Дашкольным цэнтрам развіцця дзіцяці? (ў 2006 г.)

***Віцэ-эканом І. Недзялкоўскі:***

12 мая 1899 года Гродзенскі губернскі распарадчы камітэт прыняў рашэнне: “отпустить 2000 рублей на постройку школы близ станции Поречье с тем, чтобы школа именовалась Пушкинскою”. На будаўніцтва школы выдзеліла грошы таксама Міністэрства шляхоў зносін, 500 рублеў адпусціла Парэцкая царква. У 1902 годзе на ўскрайку пасёлка з’явіўся драўляны аднапавярховы будынак пачатковай школы. Тут вучыліся дзеці чыгуначнікаў, гаспадароў лавак, заможных сялян.

Пасля вайны школа была часткова разбурана. Нягледзячы на перашкоды, у верасні 1944 года пачаліся заняткі. Вучняў было шмат, у асноўным пераросткі. Але бацькі не хацелі пускаць дзяцей у школу. Настаўнікам прыходзілася хадзіць па вёсках і збіраць дзяцей.

У 1969 годзе быў здадзены ў эксплуатацыю новы будынак школы, разлічаны на 640 месцаў.

***Вядучая:*** А зараз самы час падвесці вынікі нашай творчай майстэрні. Запрашаем Іосіфа Недзялкоўскага ўручыць ўдзельнікам граматамі “Знаўцы сваей малой Радзімы”.

***Вядучая:*** *Парэчча грэе сэрца, душу,*

*І сення я прызнацца мушу,*

*Што я люблю свае мясціны*

*І іх ніколі не пакіну.*